《游新城汪园步遂堂先生韵 其一》
清代·金兆燕

主人缘爱客，载酒访林岑。逸兴同嵇吕，高怀友尚禽。

城隅荒径僻，江步晚云深。暂作开笼翮，随君豁素襟。

作者简介：清安徽全椒人，字棕亭，一字钟越。乾隆三十一年进士，官国子监博士，改扬州教授。幼称神童。工诗词，尤精元人散曲。性不耐静坐，爱跳跃，多言笑，有“喜鹊”之称。有《国子先生集》。